**Н Ч "Б О Р Ц И З А С В О Б О Д А - 1946"**

**кв. В А С И Л Е В С К И , гр. Троян**

**О Т Ч Е Т**

**ЗА ДЕЙНОСТТА ПРЕЗ 2019 ГОДИНА**

 Читалището задоволява културните потребности на гражданите от квартала. Осъществява дейността си съгласно утвърден план, свързан с развитието, обогатяване и запазване обичайте и традициите на българския народ .

К У Л Т У Р Н О - С П О Р Т Н А Д Е Й Н О С Т

 Библиотеката разполага с 2 765 тома художествена литература. Имаме регистрирани 26 читатели, от които 9 са до 15 годишна възраст. По-активни са възрастните хора. Децата четат предимно през лятото. Липсват книгите които се изучават в училище, затова предпочитат градската библиотека. Интересът към книгите намалява всяка година, през отчетната година ни бяха подарени пет романа.

 По случай „Седмица на детската книга“ направехме изложба с рисунки.

 За Бабин ден организирахме седянка, по стара българска традиция най-старата баба от квартала разказа за старите обичаи, повеселихме се и се почерпихме за здраве.

 На 14 Февруари беше организирано тържество за празника „ТРИФОН ЗАРЕЗАН“. Проведе се конкурс за най-млад производител на вино, младежите от квартала се повеселиха и изпробваха вината..

 За „Сирни Заговезни“ възродихме традицията за нашия край от миналото. Празнувахме всички заедно, дадохме си прошка и прогонихме „Злите сили“. Имаше прескачане на огъня, теглене на въже, край огъня се извъртяха кръшни български хора.

 В Библиотеката беше организирана работилница за изработване на мартеници и подредени в изложба. На 1-ви март Баба Марта закичи жителите на квартала.

 За Деня на жената беше организиран банкет за жените и томбола.

 Организирахме за младежите посрещане на Първа пролет.

 На Лазаров ден момиченцата от квартала пресъздадоха Лазаруване. Бяха посрещнати в читалището - пяха песни, подарихме им яйца и лакомства и след това посетиха домовете в квартала.

 За Великден децата боядисваха яйца, запазване традицията Баба и Внуче. С Великденските картички рисувани от децата беше направена изложба.

 Настоятелството участва в общинското шествие за „Деня на Славянската писменост и култура“.

 По-случай първи юни „ Ден на детето“ организирахме спортни игри - с кънки на асфалт и каране на колело .

 През м. септември дефилирахме на „Фестивала на сливата“ в центъра на града.

 На 01 октомври организирахме почерпка за възрастните хора.

 За 21 ноември „Ден на християнското семейство“ - конкурс за рисунка на тема „Моето семейство“, за участниците беше организирана почерпка .

 Организирахме Коледно тържество за децата. И тази година децата бяха много послушни и затова Дядо Коледа и Снежанка дойдоха с пълен чувал с подаръци и лакомства. В коледното тържество взеха участие децата от ВС „Усмивки“ с р-л г-жа Бурева. Малчуганите от квартала пяха песнички и рецитираха стихчета на Дядо Коледа. Салонът беше украсен коледно и направена изложба с картичките изработени от децата.

 През изтеклата 2019 година клуба по авиомоделизъм с ръководител Кирил Тотев продължи своята дейност с различни участия, като демонстрационни стартове в училище „Св.Св. Кирил и Методи“-Троян с цел популяризиране на авиомоделизма, като спорт и привличане на нови членове и участници в клуба. През 2019 г. взе участие в състезания по авиомоделизъм:

1. През м. март – Национален авиомоделен събор в гр. Казанлък.

2. През април – Национален турнир купа „Дедал„ за юноши в с. Алеково.

3. През м. юни за купа „ България“- мъже и юноши в с. Алеков и купа „ Ловеч „ в гр. Ловеч.

4. През м. юли – Европейско първенство за мъже и юноши в гр. Пазарджик.

5. През м. септември–Национална купа за деца в гр. Ловеч.

През годината имаха четири тренировъчни лагера в местността Драшкова поляна и в гр. Ловеч.

 За всички читалищни мероприятия се публикуват съобщение и снимки на страницата на читалището във Фейсбук. Всички мероприятия залегнали в културния календар са насочени към желанията и интересите на жителите от квартала. Единствените приходи на читалището са от субсидията и членския внос. Средствата от членския внос използваме за поддръжка и за организиране на тържествата.

 Читалището подържа детската и спортна площадка , цветната градина и се грижи за опазване на сградата.

 Читалището подържа връзка на координация с културната дейност на общината и участва в провеждането на общоградски културни прояви.

 Гр.Троян Председател: /п/

 24 март 2020 г. П. Нанкова